РЕПУБЛИКА СРБИЈА – АП ВОЈВОДИНА

ОПШТИНА ПЕЋИНЦИ – ОПШТИНСКА УПРАВА

Одељење за урбанизам и имовинско правне послове

На основу члана 45a. Закона о планирању и изградњи („Сл. гласник РС“, бр.72/09, 81/09, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19 , 37/2019-др.закон, 9/2020, 52/2021 и 62/2023) и члана 40. Правилника о садржини, начину и поступку израде докумената просторног и урбанистичког планирања (“Сл. гласник РС“, бр.32/2019)

о г л а ш а в а

РАНИ ЈАВНИ УВИД

ПОВОДОМ ИЗРАДЕ ПЛАНА ДЕТАЉНЕ РЕГУЛАЦИЈЕ

ЗА К.П. 2327 К.О. ШИМАНОВЦИ И ДЕЛОВЕ

К.П. 3366 И 3536 К.О. ШИМАНОВЦИ

Рани јавни увид у трајању од 15 дана одржаће се од 27. децембра 2023.године до 10 јануара 2024.године.

Елаборат за рани јавни увид поводом израде Плана детаљне регулације за к.п. 2327 К.О. Шимановци и делове к.п. 3366 и 3536 К.О. Шимановци, биће изложен на рани јавни увид сваког радног дана од 9 до 14 часова у згради Општине-сала Општинског већа, у Пећинцима, у ул. Слободана Бајића бр. 5.

Заинтересована правна и физичка лица могу вршити рани јавни увид у изложен Елаборат и достављати примедбе и сугестије у писаном облику на адресу: Комисија за планове општине Пећинци, Пећинци улица Слободана Бајића бр.5., закључно са 10. јануаром 2024.године.

Све достављене писмене примедбе и сугестије саставни су део Извештаја о обављеном раном јавном увиду и могу утицати на планска решења.